b'\n_START_ARTICLE_\nYueya Quan\n_START_PARAGRAPH_\nYueya Quan (kinesisk: \xe6\x9c\x88\xe7\x89\x99\xe6\xb3\x89; pinyin: Yu\xc3\xa8y\xc3\xa1 Qu\xc3\xa1n), eller \xc2\xabM\xc3\xa5nesigdsj\xc3\xb8en\xc2\xbb, er en halvm\xc3\xa5neformet liten oase seks km s\xc3\xb8r for byen Dunhuang i provinsen Gansu i Folkerepublikken Kina. Den er omgitt av h\xc3\xb8ye sanddyner. Navnet har den hatt siden Qingdynastiets tid. _NEWLINE_Sanddynene rundt om kan bli opptil 300 meter h\xc3\xb8ye, De kalles \xc2\xabde syngende h\xc3\xb8yder\xc2\xbb (Mingsha Shan) i Kumtag\xc3\xb8rkenen, som er del av Taklamakan\xc3\xb8rkenen._NEWLINE_Oasen var et hvilested p\xc3\xa5 Silkeveien. _NEWLINE_Trass i beliggenhet er kilden i l\xc3\xb8pet av etterkristen tid aldri blitt tildekket av sandstormer._NEWLINE_Antagelig n\xc3\xa6res grunnen av underjordisk artesisk vann. Dette vannet fukter ogs\xc3\xa5 sanden rundt, og n\xc3\xa5r sanddynene har en vannmetning p\xc3\xa5 over fire prosent f\xc3\xa5r de en noks\xc3\xa5 sterk stabilitet._NEWLINE_Kilden har krympet. M\xc3\xa5linger i 1960 gav en gjennomsnittsdybde p\xc3\xa5 4 til 5 meter, med en maksimaldybde p\xc3\xa5 7,5 meter. F\xc3\xb8rti \xc3\xa5r senere hadde vannmengden avtatt til 5\xc2\xa0500 m\xc2\xb2 i areal og med en gjennomsnittsdybde p\xc3\xa5 knapt \xc3\xa9n meter. Konserveringsarbeid utf\xc3\xb8rt av lokalregjeringen med hjelp fra sentralregjeringen har siden f\xc3\xb8rt til en jevnt voksende trend.'